《云鹤》
宋代·释克文

旦过晚应宿，山堂任去留。孤云能自在，只鹤更优游。

楖栗开青眼，袈裟伴白头。未明西祖意，萍迹谩悠悠。

作者简介：释克文（一○二五～一一○二），字云庵，俗姓郑，阌乡（今河南灵宝西北）人。为南岳下十三世，黄龙南禅师法嗣。年二十五受戒，神宗元丰中赐号真净大师。历住洞山、圣寿、定林、泐潭，退居云庵。徽宗崇宁元年卒，年七十八。事见《石门文字禅》卷三○《云庵真净和尚行状》，《禅林僧宝传》卷二三有传。今录诗七首。